《随家大人乞归留别东瓯官舍》
清代·赵景淑

春光黯淡别离天，海燕依依剧可怜。临发缣缃重检点，莫教鸿爪落人前。

为爱梅花手自锄，十年妆阁当诗庐。不知今夜寒窗月，又照何人夜读书。

作者简介：安徽合肥人，字筠湄。少慧，喜读书，尝集古今名媛四百余人，各为小传，题曰《壶史》。又著《香奁杂考》，征引详博。兼工诗。未嫁而卒，年二十四。